# Irantzu Varela

Irantzu Varela Urrestizala (Portugalete, 1974) és una periodista i militant feminista basca. És coordinadora de Faktoria Lila a part de ser-ne una de les seves fundadores. També és fundadora i presentadora d El Tornillo, microespai feminista de la Tuerka. Així mateix, col·labora en el diari digital Pikara Magazine en la secció "Aló Irantzu".

## Trajectòria

Prové d'una família humil de Basauri, on va passar la seva infància. Va estudiar a la Universitat del País Basc (Euskal Herriko Unibertsitatea) entre 1993 i 1998 i es va llicenciar en Ciències de la comunicació. Va cursar estudis de postgrau relacionats amb el desenvolupament i la cooperació internacional i també amb la comunicació i el gènere.
Interessada pel feminisme i la situació de les dones, va iniciar un procés autodidacta fins a arribar a ser, avui dia, una reconeguda feminista radical.
Va començar a treballar en l'àmbit de les ONGD durant nou anys com a responsable de Comunicació i coordinadora de Formació d'UNA Gestió i Comunicació.
Va ser partícip de la creació de l'organització comunitària Faktoria Lila on actualment és coordinadora, formadora i gestora de xarxes socials.
Ha impartit nombrosos tallers de formació sobre gènere, igualtat, feminismes, violència simbòlica, crítica de l'amor romàntic, lideratge i comunicació.
És coneguda a nivell nacional i internacional pels vídeos sobre feminisme que elabora per a El Tornillo. Vídeos que es publiquen a la web de La Tuerka, a PúblicoTV i a YouTube i que estan caracteritzats per la ironia i el sarcasme. En ells, en aproximadament 5 minuts i amb un llenguatge senzill i quotidià, tracta temes relacionats amb les desigualtats de gènere entre homes i dones.
També ha intervingut com a tertuliana en programes de televisió de la cadena ETB 2.
Ha estat candidata d'EH Bildu al senat per Biscaia tant en les eleccions generals d'Espanya de 2015 com en les eleccions generals d'Espanya de 2016.
Des d'abril de 2022 ha anunciat que està creant, juntament amb la periodista Andrea Momoitio, el projecte "La Sinsorga". Es tracta d'un centre cultural feminista que s'inaugurarà a finals d'aquest mateix any al casc antic de Bilbao i que comptarà amb quatre plantes, entre les quals hi haurà un espai de coworking, un restaurant, una botiga de marxandatge feminista i un espai polivalent.

## Obra
### Articles de premsa

Irantzu Varela escriu, en premsa independent, sobre la lluita feminista i la crítica al masclisme.

### Cinematografia

Va ser directora del documental Ell mai no em va pegar, el qual tracta sobre la violència psicològica exercida en una relació de parella. En mitja hora explica la història de tres dones que van patir violència psicològica per part de les seves parelles heterosexuals.
Aquest documental sol usar-se en tallers de formació feminista, que la pròpia directora imparteix. El seu objectiu és evidenciar que la violència contra les dones no és només física, sinó que és la forma extrema que adopta tot un entramat de violència simbòlica i psicològica, el qual és un element clau de l'estructura de dominació home-dona.

## Referències

* ↑ «Entrevista a Irantzu Varela: “El feminismo es más que una ideología” – La Dispensa» (en espanyol europeu). Arxivat de l'original el 2018-10-25. [Consulta: 19 desembre 2017].
* ↑ «Irantzu Varela | pikara magazine». Consultat el 19 de desembre de 2017. «Irantzu Varela | pikara magazine» (en castellà). [Consulta: 19 desembre 2017].
* ↑ «Euskal Herria Bildu - Candidatas y candidatos» (en espanyol europeu). Arxivat de l'original el 2018-10-11. [Consulta: 19 desembre 2017].
* ↑ Gonzoo. «Descubre cómo dejar de ser una princesa». Gonzoo, tu mundo, nuestro mundo. Consultat el 19 de desembre de 2017.Gonzoo «Descubre cómo dejar de ser una princesa» (en castellà). [Consulta: 19 desembre 2017].
* ↑ «Ongi Etorri Otsaila – Bienvenido Febrero – Planes para adultos. – Un sinfín de planes» (en espanyol europeu). Arxivat de l'original el 2017-12-22. [Consulta: 19 desembre 2017].
* ↑ «Euskal Herria Bildu - Candidatxs» (en espanyol europeu). Arxivat de l'original el 2018-10-23. [Consulta: 19 desembre 2017].
* ↑ «Irantzu Varela y Andrea Momoitio presentan La Sinsorga, el primer centro cultural feminista de Bilbao» (en local). [Consulta: 4 agost 2022].
* ↑ «La Sinsorga: "El sitio al que a todas nos gustaría ir y que no siempre hemos encontrado"» (en castellà), 21-04-2022. [Consulta: 4 agost 2022].
* ↑ «Feminismo o Barbarie» (en espanyol europeu). [Consulta: 19 desembre 2017].